Sociedad Deportiva Logroñés

A **Sociedad Deportiva Logroñés** é un club de fútbol de España, da cidade de Logroño. Foi fundado o 4 de xuño de 2009 e actualmente xoga na Terceira División Española.

## Historia 
Despois do descenso do histórico Club Deportivo Logroñés o 18 de xaneiro de 2009 a Rexional Preferente, xurdiu un novo proxecto futbolístico en Logroño denominado Club Puerta Cero. O proxecto debeu o seu nome ás sucesivas reunións que socios, peñistas e afeccionados blanquirrojos celebraban na Porta 0 do Estadio Las Gaunas tras o descenso do Club Deportivo Logroñés, co obxectivo de crear desde a base un novo equipo que o substituíse.

O 4 de xuño de 2009 celebrouse unha Asemblea Constituínte, na que se aprobaron os estatutos do club, o orzamento e a xunta directiva, e votáronse entre as diversas opcións presentadas para elixir o nome, o escudo e o equipamento definitivos.

O 5 de setembro de 2009 xogou o seu primeiro partido oficial vencendo ao Ciudad de Alfaro por 1 a 4. A falta de nove xornadas para o final da liga, conseguiu o ascenso matemático a Terceira División o 3 de abril de 2010. O 5 de xuño acabou a tempada cun total de 118 puntos ao conseguir 39 vitorias e un empate, ademais de 177 goles a favor e 27 en contra.

Na súa primeira tempada en Terceira, terminou a liga empatado a 88 puntos co Náxara, pero cun peor resultado nos dous partidos xogados entre eles, concluíndo xa que logo en segunda posición.
Na fase de ascenso conseguiu eliminar a Granadilla e Villaviciosa, pero caeu eliminado na final contra a Gimnástica Segoviana.

Na tempada 2011-12, proclámase campión de Terceira. Xoga a fase de ascenso e sobe a Segunda B tras gañar por un resultado global de 4-3 ao Peña Sport.

## Uniforme 
* **Uniforme titular:** Camiseta branquivermella, pantalón negro e medias negras.
* **Uniforme alternativo:** Camiseta azul claro, pantalón branco e medias brancas.

## Estadio 
O Estadio Las Gaunas é o estadio de fútbol onde xoga os seus partidos o SD Logroñés.

### Estadio Municipal de Las Gaunas 
Tras xogar durante o seu primeiro ano de historia en Las Gaunas, o concello de Logroño decidiu sacar a concurso a cesión e explotación do campo, concedéndolla finalmente á Unión Deportiva Logroñés, polo que a SDL pasou a disputar os seus partidos no estadio Mundial 82. A UDL rompeu ese convenio de cesión do campo en agosto de 2012, volvendo así a SD Logroñés a dispoñer do estadio xogando como local e compartíndoo coa UDL. A SD Logroñés instalou as súas oficinas en Las Gaunas, tamén compartidas coa UDL a primeiros de outubro de 2012.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 1 (Incluída a 2012/13)
* **Tempadas en 3ª**: 2

### Historial na liga 
## Palmarés 
### Torneos nacionais 
* **Terceira División Española (1):** 2011-12
* Subcampión da Terceira División (1): 2010-11
* **Rexional Preferente da Rioxa (1):** 2009-10
* **Copa Federación da Rioxa (1):** 2011

### Torneos amigables 
* **Trofeo Ciudad de Santo Domingo (1):** 2011
* **Trofeo Excavaciones Peña (1):** 2010
* **Trofeo San Roque (1):** 2010

## Véxase tamén 
* Club Deportivo Logroñés

### Ligazóns externas 
* Sitio web oficial 
* Web da SD Logroñés en Futbolme.com 
* Blog oficial do Club Puerta Cero